Diari Oficial de la Generalitat Valenciana


Sumari del DOGV 5241, del 19-04-2006 (2006/4286)

RESOLUCIÓ de 5 d'abril de 2006 de la Conselleria de Benestar Social, per la qual es determinen els crèdits que han de finançar les ajudes convocades per l'Orde de 27 de desembre de 2005 de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006, modificada per l'Orde de 9 de febrer de 2006 de la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4286


Data del document
:   05-04-2006

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda als discapacitats
    * ajuda pública
    * servei social
    * discapacitat psíquic
    * discapacitat físic
    * suport econòmic
    * integració social

RESOLUCIÓ de 5 d'abril de 2006 de la Conselleria de Benestar Social, per la qual es determinen els crèdits que han de finançar les ajudes convocades per l'Orde de 27 de desembre de 2005 de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006, modificada per l'Orde de 9 de febrer de 2006 de la Conselleria de Benestar Social. [2006/X4286]  
L'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de servicis socials per al sector de discapacitats per a l'any 2006 (DOGV núm. 5.174, d'11 de gener de 2006), modificada per l'Orde de la Conselleria de Benestar Social de 9 de febrer de 2006 (DOGV núm. 5.201, de 17 de febrer de 2006), va ser realitzada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.   
Una vegada aprovada i publicada la Llei 15/2005, de 26 de desembre, de la Generalitat, de Pressupostos de la Generalitat per a l'exercici 2006 (DOGV núm. 5.116, de 30 de desembre de 2005), en aplicació d'allò que establix la disposició addicional primera de l'Orde d'Ajudes i de conformitat amb allò regulat en l'article 47.11 del Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 27 de desembre de 2005.   
Per tot això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:  
Donar publicitat als crèdits pressupostaris i a la línia destinada a finançar les ajudes convocades per l'Orde de 27 de desembre de 2005, de la Conselleria de Benestar Social, per la qual s'aproven les bases i es convoquen ajudes en matèria de Servicis Socials per al Sector de Discapacitats per a l'any 2006 (DOGV núm. 5.174, d'11 de gener de 2006) modificada por l'Orde de la Conselleria de Benestar Social de 9 de febrer de 2006 (DOGV núm. 5.201, de 17 de febrer de 2006), que s'indica tot seguit, tots ells a càrrec del programa pessupostari 313.40, Integració Social del Discapacitat:  
Denominació: programes persones discapacitades  
. Línia de subvenció: T2189/000/06  
. Consignació pressupostària: 1.314.930,84 euros  
. Procedència i quantia dels fons:  
Propis no condicionats: 1.226.990,84 euros  
Propis condicionats: 19.970,00 euros  
Externa: Ministeri de Treball i Assumptes Socials 67.970,00 euros  
Els crèdits consignats tenen caràcter màxim i no es podran concedir subvencions una vegada esgotats estos, circumstància que s'haurà de publicar en el Diari Oficial de la Generalitat Valenciana.   
Si com a conseqüència de transferències de fons s'incrementen estos crèdits, es farà constar l'increment tot publicant-lo en el Diari Oficial de la Generalitat Valenciana.  
València, 5 d'abril de 2006.. La consellera: Alicia de Miguel García.